Diari Oficial de la Generalitat Valenciana


Sumari del DOGV 9642, del 18-07-2023 (2023/8115)

RESOLUCIÓ d'11 de juliol de 2023, de la Vicepresidència i Conselleria d'Igualtat i Polítiques Inclusives, per la qual es modifica la Resolució de 28 de desembre de 2022, de la Vicepresidència i Conselleria d'Igualtat i Polítiques Inclusives (DOGV 9501, 30.12.2022), per la qual es prorroguen els acords d'acció concertada en matèria de serveis socials en el sector d'atenció a dones víctimes de violència de gènere per a l'any 2023, corregida per la Resolució de correcció d'errades de 9 de gener de 2023 (DOGV 9511, 13.01.2023).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9642

Data del DOGV
:   18-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8115


Data del document
:   11-07-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ d'11 de juliol de 2023, de la Vicepresidència i Conselleria d'Igualtat i Polítiques Inclusives, per la qual es modifica la Resolució de 28 de desembre de 2022, de la Vicepresidència i Conselleria d'Igualtat i Polítiques Inclusives (DOGV 9501, 30.12.2022), per la qual es prorroguen els acords d'acció concertada en matèria de serveis socials en el sector d'atenció a dones víctimes de violència de gènere per a l'any 2023, corregida per la Resolució de correcció d'errades de 9 de gener de 2023 (DOGV 9511, 13.01.2023). [2023/8115]  
Antecedents de fet  
I) Mitjançant la Resolució de 30 de desembre de 2021 (DOGV 9262, 24.01.2022) de la Vicepresidència i Conselleria d'Igualtat i Polítiques Inclusives, es van convocar els acords d'acció concertada en matèria de serveis socials en el sector d'atenció a dones víctimes de violència de gènere per a l'any 2022.  
II) Per Resolució d'1 d'abril de 2022 (DOGV 9318, 12.04.2022), de la Vicepresidència i Conselleria d'Igualtat i Polítiques Inclusives, es va resoldre el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a dones víctimes de violència de gènere per a l'any 2022.  
III) El resolc quart de la citada Resolució d'1 d'abril de 2022 estableix que els acords que se subscriguen finalitzaran en tot cas el dia 31 de desembre de 2022, amb possibilitat de pròrrogues anuals segons el que es preveu en l'article 23 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana.  
  
IV) Per Resolució de 28 de desembre de 2022 (DOGV 9501, 30.12.2022), de la Vicepresidència i Conselleria d'Igualtat i Polítiques Inclusives, es prorroguen els acords d'acció concertada en matèria de serveis socials en el sector d'atenció a dones víctimes de violència de gènere per a l'any 2023. Advertits errors materials en el resolc segon i en l'annex I d'aquesta resolució, es publica la corresponent correcció d'errors (DOGV 9511, 13.01.2023).  
V) L'esmentada pròrroga de concerts socials per a l'any 2023 ascendeix a un import total de 4.583.745,45 €, i s'efectua amb efectes d'1 de gener a 31 d'agost de 2023, amb càrrec al crèdit consignat en l'aplicació pressupostària 31.64.84.805.81.0, línia S5237, del capítol IV, previst en el projecte de Llei de pressupostos de la Generalitat per al 2023, quedant condicionat la despesa i l'import dels concerts socials a l'aprovació i l'existència de crèdit adequat i suficient en el pressupost.  
  
VI) En virtut de les resolucions anteriorment esmentades, l'entitat Congregación Siervas de la Passión, amb NIF V7357173T, va resultar beneficiària del concert en matèria de serveis socials en el sector d'atenció a dones víctimes de violència de gènere, així com de la corresponent pròrroga. Posteriorment, a iniciativa pròpia i mitjançant diversos escrits, l'entitat manifesta que s'ha produït una remodelació dins de la seua organització amb l'obtenció de dades fiscals per part de totes les seues cases religioses (entenent com a tals els centres de treball que presten serveis en diferents comunitats autònomes) i que a conseqüència d'aquesta modificació, Casa Cuna Santa Isabel (centre de treball que desenvolupa el concert social a la Comunitat Valenciana) té, des del dia 1 de gener de 2023, raó social, NIF i representació legal propis. Sobre la base de l'anterior, l'entitat sol·licita que des de l'esmentada data es formalitze la modificació corresponent en els acords d'acció concertada en el sector d'atenció a dones víctimes de violència de gènere.  
  
VII) L'entitat Casa Cuna Santa Isabel Congregación Siervas de la Pasión, amb NIF G5840891E, ha mostrat la seua conformitat a la proposta de pròrroga de l'acció concertada per a l'anualitat 2023, havent-se acreditat per part de l'òrgan instructor que compleix els requisits per a ser beneficiària d'aquesta.  
  
  
Fonaments de dret  
Primer. El resolc tercer de la Resolució de convocatòria, de 30 de desembre de 2021 (DOGV 9262, 24.01.2022) delega en la persona titular de la direcció general de l'Institut Valencià de les Dones la resolució del procediment d'acció concertada en matèria de serveis socials en el sector d'atenció a dones víctimes de violència de gènere.  
  
Segon. El Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, regula, en l'article 31, la modificació dels concerts, i indica en l'apartat primer que «les variacions que puguen produir-se en els serveis per circumstàncies derivades de les necessitats d'atenció de les persones usuàries o per altres circumstàncies individualitzades, donaran lloc a la modificació del concert, sempre que existisca crèdit adequat i suficient, i no afecten els requisits que s'estableixen per a la prestació i provisió de serveis».  
D'altra banda, l'article 31.5 estableix que «el concert es podrà modificar d'ofici o a instàncies del titular del servei, sempre que concórreguen motius d'interés públic, i serà preceptiva, en cas de modificació d'ofici, l'audiència de la part interessada».  
L'apartat 6 d'aquest precepte afig que «l'òrgan competent per a aprovar la modificació serà, en tot cas, l'òrgan competent per a l'aprovació de la resolució de concessió en cada sector d'atenció social», per la qual cosa aquesta correspon a la Direcció General de l'Institut Valencià de les Dones.  
Tercer. L'article 45 del Decret 181/2017, de 17 de novembre, estableix que no es produirà l'extinció del concert en cas que l'organització i el patrimoni de la persona jurídica titular del servei objecte de l'acord d'acció concertada passe a ser de titularitat d'una altra persona jurídica que complisca els requisits establits en aquest decret, com a entitat de titularitat privada d'iniciativa social acreditada, i assumisca en la seua integritat les obligacions corresponents al concert.  
  
Quart. Aquesta modificació es formalitzarà per escrit dins del termini de trenta dies comptador des de l'endemà de la publicació d'aquesta resolució, d'acord amb l'article 21.1 en relació amb l'article 31.4 del Decret 181/2017, de 17 de novembre.  
Per tot això, d'acord amb el que es disposa en l'article 18 del Decret 181/2017, de 17 de novembre, resolc:  
  
Primer  
Acceptar la sol·licitud formulada a instàncies de l'entitat titular del servei, Congregación Siervas de la Pasión, amb NIF U0938745T, per motius d'interés públic en l'execució del concert durant l'exercici 2023.  
  
  
Segon  
Aprovar la concessió de la pròrroga del concert en matèria de serveis socials en el sector d'atenció a dones víctimes de violència de gènere a l'entitat Casa Cuna Santa Isabel Congregación Siervas de la Pasión, amb NIF J7056609K, per a l'any 2023, amb efectes des de l'1 de gener fins al final de la pròrroga.  
  
Tercer  
Modificar l'expedient DONACC/2022/4/46 de l'annex «Entitats amb acord prorrogat d'acció concertada» de la Resolució de 28 de desembre de 2022, de la Vicepresidència i Conselleria d'Igualtat i Polítiques Inclusives (DOGV 9501, 30.12.2022), per la qual es prorroguen els acords d'acció concertada en matèria de serveis socials en el sector d'atenció a dones víctimes de violència de gènere per a l'any 2023, corregida per Resolució de correcció d'errades de l'anterior (DOGV 9511, 13.01.2023), quant a l'entitat beneficiària i el seu CIF, en els termes següents:  
  
  
  
  
  
  
  
  
Contra aquesta resolució, que posa fi a la via administrativa, es podrà interposar potestativament un recurs de reposició davant la consellera d'Igualtat i Polítiques Inclusives en el termini d'un mes, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptador des de l'endemà de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre que es considere procedent.  
  
València, 11 de juliol de 2023.- La directora general de l'Institut Valencià de les Dones (p. d. Resolució de 30.12.2021): Maria Such i Palomares.